cyanic-selkie/wikianc huggingface dataset:
यूरेशियाई स्टेप
यूरेशियाई स्टेप (Eurasian steppe) भा यूरेशियाई स्टेपी, जेकरा के ग्रेट स्टेप (great steppe) चाहे द स्टेप्स (the steppes) भी कहल जाला, एगो बिसाल स्टेप इकोप्रदेश हवे जे यूरेशिया में बा आ ई समशीतोष्ण कटिबंधी (टेम्परेट) घास के मैदान, सवाना आ झाड़ीदार बायोम के हिस्सा हवे। एकर बिस्तार पच्छिम में हंगरी, बुल्गारिया, रोमानिया, मोल्डोवा, यूक्रेन, पच्छिमी रूस, साइबेरिया, कजाकिस्तान, शिनजियांग, मंगोलिया आ मंचूरिया में बा, एकर एगो बाहर छटकल हिस्सा (एक्स्क्लेव) हंगरी में बाटे जेकरा के पैनोनियन स्टेप चाहे पुस्ता कहल जाला।
पुरापाथरजुग (पैलियोलिथिक) से स्टेप रूट बिचला यूरोप, पूरबी यूरोप, पच्छिमी एशिया, मध्य एशिया आ दक्खिन एशिया के आर्थिक, राजनीतिक, आ सांस्कृतिक रूप से जोड़े वाला ब्यापार-बाणिज्य के मार्ग रहल बाटे। स्टेप रूट खाली भर पुराना मध्यकाल के सिल्क रूट के पुरखा ना हवे बलुक आधुनिक जमाना के यूरेशियाई जमीनी पुल के पुरखा भी मानल जाला। ई इलाका घुमंतू लोगन के कई गो साम्राज्य सभ के इलाका रहल हवे आ कई ठे आदिवासी संघ (ट्राइबल कन्फ़ेडरेशन) सब के आ प्राचीन राज्य सभ के बिस्तार क्षेत्र रहल हवे; उदाहरण खातिर शियोंग्नू, शीथिया, सिमेरिया, हूण साम्राज्य, कोरास्मिया, ट्रांसोग्जियाना, सोग्डिया, शियान्बेई, मंगोल साम्राज्य, आ गोकतुर्क खांगानाते के नाँव गिनावल जा सके ला।
बनासकांठा जिला
बनासकांठा जिला भारत के गुजरात राज्य में एगो जिला बाटे। एकर मुख्यालय पालनपुर शहर बाटे। एकर कुल रकबा 12703 वर्ग कि॰मी॰ बाटे।
जनसंख्या
साल 2011 के जनगणना के हिसाब से बनासकांठा जिला के कुल जनसंख्या 3116045 बाटे आ जनसंख्या घनत्व 290 बाटे।
मियांडर
मियांडर चाहे नदी मियांडर (meander) एगो थलरूप हवे जे नदी चाहे कौनों अउरी जलधारा के साँप के चाल नियर लहरदार गोलाई वाला हिस्सा बना के बहे से बने ला। ई साधारण तौर पर नदी के मैच्योर अवस्था के लैंडफॉर्म हवे जहाँ नदी के बहाव रास्ता के ढाल बहुत कम हो जाला, सपाट मैदान में बहे लागे ले, आ ई दुन्नो साइड में कटाव करे ले आ अपना कछार में साँप नियर बहे ले। ई जमीनी कटाव (अपरदन भा इरोजन) से बने वाला थलरूप हवे। हिंदी में मियांडर के विसर्प कहल जाला।
मियांडर के साथे जुड़ल भू-आकृतिक लच्छन आ थलरूप सभ में पूल-रिफल के क्रम आ मियांडर सभ के पुरान होखे पर गोलाई वाला छूटल हिस्सा से बने वाला गोखुर झील वगैरह बाड़ें। गोखुर झील में कटाव आ जमाव दुनों के योगदान होखे ला।
जब कभी मियांडर बना के बहे वाली नदी के इलाका में अचानक उठान हो जाय तब ई अपना मियांडर सभ के भीतर नीचे के ओर कटान क के इनहन के अउरी गहिरा बनावे लागे ले आ एह तरीका से दू गो लैंडफॉर्म बने लें: एनट्रेंच्ड मियांडर आ इनसाइज्ड मियांडर।
एकर नाँव तुर्की में मौजूद प्राचीन यूनान में एही नाँव से जानल जाए वाली नदी मियांडर नदी के नाँव पर पड़ल हवे।
साइबेरिया
साइबेरिया (Siberia ) एगो बिसाल भूगोलीय प्रदेश हवे जेह में पूरा उत्तरी एशिया आवे ला, पच्छिम में यूराल परबत से ले के पूरुब में प्रशांत महासागर के किनारे ले के जमीनी हिस्सा एह प्रदेश में सामिल बा। 16वीं सदी के बिचला समय के बाद से ई भूगोलीय प्रदेश रूस देस के हिस्सा बा, ओह दौर के बाद से जब रूस के लोग यूराल परबत के पूरुब ओर के हिस्सा पर आपन अधिकार जमा लिहल। साइबेरिया बहुत बड़हन बिस्तार वाला एरिया हवे आ इहाँ बहुत बीरर आबादी बाटे; 13.1 मिलियन (1 करोड़ 31 लाख) वर्ग किलोमीटर के क्षेत्रफल वाला एह इलाका में रूस के कुल आबादी के लगभग पाँचवाँ हिस्सा निवास करे ला। नोवोसिबिर्स्क आ ओम्स्क एह प्रदेश के सबसे बड़हन शहर बाने।
साइबेरिया भूगोलीय आ इतिहासी प्रदेश हवे न कि कौनों राजनीतिक भा प्रशासनिक इकाई, एही कारन एकर कौनों एकदम सटीक निर्धारित जमीनी चौहद्दी नइखे। परंपरागत रूप से, पच्छिम में यूराल परबत से ले के पूरुब में प्रशांत महासागर तक ले के हिस्सा के सगरी अइसन नदी बेसिन जिनहन के पानी आर्कटिक महासागर में गिरे ला, साइबेरिया के रूप में परिभाषित कइल जालें। येनिसी नदी साइबेरिया के दू हिस्सा में बाँटे ले, पच्छिमी आ पुरबी। एह तरीका से साइबेरिया उत्तर में आर्कटिक सागर से ले के दक्खिन में कजाकिस्तान के पर्बतीय हिस्सा, आ चीन आ मंगोलिया के परबती हिस्सा तक ले बिस्तार वाला इलाका हवे। साइबेरिया के बिचला हिस्सा (सेंट्रल साइबेरिया, जेकरा पच्छिमी आ पूरबी साइबेरिया आर्थिक प्रदेश के रूप में जानल जाला) सोवियत यूनियन के कोर (केंद्रीय महत्व के) इलाका मानल जाय। एह कोर एरिया के पच्छिम के हिस्सा के यूराल प्रदेश आ पूरुब वाला हिस्सा के रूसी सुदूर पूर्ब (रसियन फार ईस्ट) के रूप में जानल जाय।
इंडियन एमआरसीए कंपटीशन
मीडियम मल्टी-रोल कांबैट एयरक्राफ्ट (MMRCA) कंपटीशन, जेकरा MRCA tender के नांव से भी जानल जा रहल बा, भारतीय एयर फ़ोर्स के 126 मल्टी-रोल कांबैट एयरक्राफ्ट सप्लाई करे खातिर भइल कंपटीशन रहल। रक्षा मंत्रालय एह खरीद खातिर inr 550000000000 रकम निच्चित कइल रहे, मने कि ई भारत के सभसे बड़ा रक्षा सौदा बा। एमआरसीए ट्रेडर एह बिचार से ले आइल गइल कि एकरा से लाइट कंबैट बिमान आ सुखोई सू-30एमकेआइ के बीचा के गैप पूरा होखी।
कामरहाटी
कामरहाटी (Kamarhati) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार कामरहाटी के कुल शहरी जनसंख्या 3,30,211 बाटे आ आसपास के उपशहरी इलाका के मिला लिहल जाय तब कुल जनसंख्या 3,30,211 बा। जनसंख्या के हिसाब से ई भारत के 131वाँ शहर बाटे। जनगणना आँकड़ा के मोताबिक एह शहर में लिंगानुपात 939 आ साक्षरता के दर 87.67% बाटे।
नुनछाह पानी
नुनछाह पानी (brackish water, ब्रैकिश वाटर चाहे brack water, ब्रैक वाटर) अइसन पानी होखे ला जे ताजा पानी से बेसी नमकीन होला बाकी समुंद्री नमकीन पानी भा खारा पानी से कम नमकीन होखे ला। अइसन पानी अक्सरहा अइसन समुंद्री चाहे खारा पानी के झील सभ के तीरे पर पावल जाला जहाँ कवनो नदी आ के मिल रहल होखे; नदी के ताजा पानी आ समुंद्र भा नमकीन झील के नमकीन पानी के मिले वाला इलाका में अइसन कुछ कम खारा चाहे नुन्छाह पानी के क्षेत्र बन जाला। कई गो समुंद्र किनारे के झील सभ में अइसन पानी पावल जाला अगर ऊ झील एक ओर समुंद्र से जुड़ल होखे आ ज्वार-भाटा के पानी के आवाजाही होखत होखे।
सिग्नल (सॉफ्टवेयर)
सिग्नल एगो सनेस भेजे वाला एप हटे जेकरा सिग्नल फाऊंडेशन आ सिग्नल मैसेंजर बनवले बा। ई इंटरनेट के परजोग कई के सनेस भेजेला, जवन को लेखा, आवाज, फोटो, बिडियो आ फाइल हो सकेला।
भरूच जिला
भरूच जिला भारत के गुजरात राज्य में एगो जिला बाटे। एकर मुख्यालय भरूच शहर बाटे। एकर कुल रकबा 6524 वर्ग कि॰मी॰ बाटे।
जनसंख्या
साल 2011 के जनगणना के हिसाब से भरूच जिला के कुल जनसंख्या 1550822 बाटे आ जनसंख्या घनत्व 238 बाटे।
हरसिद्धि (बिधानसभा क्षेत्र)
हरसिद्धि भारत के बिहार राज्य के पूर्बी चंपारन जिला मे एगो बिधानसभा क्षेत्र हऽ। अबहिन ई अनुसुचित जाति बदे आरक्षित बा।
शाहजहाँपुर
शाहजहाँपुर (Shahjahanpur) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार शाहजहाँपुर के कुल शहरी जनसंख्या 329736 बाटे आ आसपास के उपशहरी इलाका के मिला लिहल जाय तब कुल जनसंख्या 346103 बा। जनसंख्या के हिसाब से ई भारत के 132वाँ शहर बाटे। जनगणना आँकड़ा के मोताबिक एह शहर में लिंगानुपात 906 आ साक्षरता के दर 67.25% बाटे।
गुठनी (सामुदायिक विकास खंड)
गुठनी भारत के बिहार राज्य में अवस्थित सिवान जिला के एगो ब्लॉक ह। इ सिवान अनुमंडल के 13 गो ब्लॉक सभ में से एक ह।
घास
घास एक किसिम के बनस्पति होलीं। साधारन भासा में घास ओह छोट पौधा आ नरम बनस्पति सभ के कहल जाला जे जमीन से कुछे ऊपर ले ऊँच होखे लीं चाहे जमीन पर पसरल रहे लीं आ जिनहन के इस्तेमाल गाइ-गोरू सभ के चारा खातिर होखे ला। सूखल रूप में इनहन के घासफूस चाहे फूस कहल जाला।
बैज्ञानिक रूप से बनस्पति सभ के बर्गीकरण में घास के कुछ दूसर अरथ होखे ला आ इनहन के ऊँचाई बहुत बसियो हो सके ला, जइसे कि बाँस एक किसिम के घास हवे बैज्ञानिक बर्गीकरण के हिसाब से। एही तरीका से बहुत सारा अइसन बनस्पति सभ जे मनुष्य अनाज खाती खेत में उपजावे ला उहो बैज्ञानिक बर्गीकरण में घास के कटेगरी में रखल जालीं, जइसे की गोहूँ, जौ वगैरह।
अंग्रेजी भाषा में घास के ग्रास (grass) कहल जाला आ बैज्ञानिक बर्गीकरण में पोएसियाई (Poaceae, ) भा ग्रामिनियाई (Gramineae, ) बनस्पति परिवार में रखल जालीं। ई बनस्पति सभ के बड़हन परिवार हवे जे फूलदार पौधा (एंजियोस्पर्म) सभ के मोनोकोटालिडान (monocotyledon) भा मोनोकॉट (monocots) उपपरिवार (क्लैड) में रखल जालीं।
घास प्राकृतिक रूप से घास के मैदान के रूप में पावल जालीं जिनहन के घासभूमि (ग्रासलैंड) कहल जाला; बनावटी रूप से लॉन (lawn) में रोपल जा सके लीं; आ प्राकृतिक रूप से जंगल, बन भा रिहाइशी इलाका सभ में जमीन पर अपने आप उगल हो सके लीं। घास के इस्तेमाल मवेशी सभ खातिर हरियर चारा के रूप में हो सके ला; अइसन घास के मैदान सभ के चारागाह चाहे चरहा कहल जाला। सूखल घास के भी बिबिध किसिम के इस्तेमाल हो सके लें।
पूर्बी चंपारन (लोकसभा क्षेत्र)
पूर्बी चंपारन लोकसभा क्षेत्र भारत के बिहार राज्य के 40 लोकसभा क्षेत्रन मे से एगो बा। ई 2008 मे अस्तित्व मे आइल रहे।
बिधानसभा क्षेत्र सभ
पूर्बी चंपारन लोकसभा क्षेत्र मे 6 गो बिधानसभा क्षेत्र आवेला:
ई छवो बिधानसभा क्षेत्र बिहार के पूर्बी चंपारन जिला मे आवेला।
मैंग्रोव
मैंग्रोव अइसन छोट झाड़ी नियर पौधा चाहे फेड़ होलें जे समुंद्र के तटीय इलाका सभ के खारा पानी चाहे कुछ कम खारा पानी (ब्रैकिश वाटर) में होखे लीं। मैंग्रोव शब्द के इस्तेमाल अइसन उष्णकटिबंधी इलाका भा क्षेत्र सभ खातिर भी होला जहाँ एह तरह के बनस्पति पावल जालीं। मैंग्रोव बनस्पति पूरा दुनियाँ भर में उष्णकटिबंध आ उपोष्णकटिबंध के इलाका में पावल जालीं, इहाँ तक कि कुछ समशीतोष्ण इलाका सब में भी मिले लीं; हालाँकि, इनहन के मुख्य एरिया 30° N आ 30° S हवे आ सभसे बेसी कंसंट्रेशन भूमध्यरेखा के 5° दुनों ओर के बीचा में देखे के मिले ला।
मैंग्रोव के उत्पत्ती लेट क्रीटैशियस से पैलियोसीन के बीचा में भइल मानल जाला आ ई पूरा बिस्व में फइल गइल, बिसेस रूप से प्लेट टैक्टॉनिक्स संबंधी मूवमेंट के चलते।
मैंग्रोव सभ नमक के सह सके लें (इनहन के हैलोफाइट कहल जाला), आ लहर सभ के मार झेल सके लें; एही कारण ई समुंद्र के तीरे के के कठिन पर्यावरण में अपना के एडाप्ट क सके लें। इनहन में एक किसिम के जटिल सिस्टम होखे ला जे नमक के छान सके ला आ इनहन के सोर (जड़) नमकीन पानी में बूड़े आ लहर के झटका झेले खातिर बिसेस रूप से तइयार रहे ले। ई कम ऑक्सीजन वाला पानी के जमाव वाला दलदली कीचड़-कानो वाला क्षेत्र सैम में भी रह सके लें हालाँकि, अंतरज्वारीय क्षेत्र के ऊपरी हिस्सा में इनहन के बढंती बिसेस रूप से होखे ला।
पर्यावरण खातिर मैंग्रोव बन सभ के बिसेस महत्त्व बाटे। ई समुंद्र तट के सुरक्षा करे लें, इनहन के सोर (जड़) कई किसिम के जीवधारी सभ के आवास बने लीं; इनहन के दलदली इलाका कार्बन के सोख के नीला कार्बन में बदले ला आ जलवायु बदलाव के रोके में सहायक होला। गंगा-ब्रह्मपुत्र डेल्टा में, भारत आ बांग्लादेस में फइलल सुंदरबन दुनिया के सभसे बड़ एकलगातार मैंग्रोव बन हवे। एहिजे के एगो खास मैंग्रोव बनस्पति heritiera fomes के सुंदरी के पेड़ कहल जाला।
जीवप्रदेश
जीवप्रदेश भा बायोरीजन (bioregion) इकोलॉजिकल आ भूगोलीय रूप से परिभाषित क्षेत्र होला जे कौनों जीवभूगोलीय मंडल (बायोज्यॉग्रफिकल रील्म) से छोट होखे ला, बाकी कौनों इकोप्रदेश (इकोरीजन) भा इकोसिस्टम से बड़हन होखे ला। ई 1998 में ओल्सन आ डाइनरस्टेन द्वारा वल्ड वाइड फंड फॉर नेचर के जीवभूगोलीय बर्गीकरण सिस्टम ग्लोबल 200 के पारिभाषिक शब्दावली हवे। एह बर्गीकरण इस्कीम के अलावा एह शब्द के इस्तेमाल साधारण अरथ में भी करे के कोसिस कइल गइल बा जइसे कि "जीवभूगोलीय क्षेत्र" भा "जीवभूगोलीय इकाई" के रूप में।
कांसेप्ट के रूप में ई इकोप्रोविंस के नियर भा एकरे समकक्ष हवे जे Demarchi (1996) द्वारा दिहल गइल रहे।
पर्यावरणवादी लोगन खातिर एह शब्द के कुछ अलगा किसिम के अरथ भी हो सके ला जेह अरथ में एह शब्द के इस्तेमाल Berg आ Dasmann (1977) द्वारा कइल गइल रहे।
आइसोस्टेसी
आइसोस्टेसी चाहे आइसोस्टैसी (isostasy, उच्चा.: आइसोस्टॅसी), भा आइसोस्टेटिक इक्विलिब्रियम (isostatic equilibrium) पृथिवी के क्रस्ट आ मैंटल के बीचा में ग्रेविटेशनल इक्विलिब्रियम के स्थिति हवे जेह में क्रस्ट, मैंटल के ऊपर, अपना मोटाई आ घनत्व (डेंसिटी) के हिसाब से तय होखे वाली ऊँचाई पर "पँवरे ले" (फ्लोट करे ले)। ई कांसेप्ट एह बात के समझावे ला कि कइसे अलग-अलग टोपोग्राफिक ऊँचाई (पहाड़, पठार, मैदान के ऊँचाई) पृथिवी के धरातल पर मौजूद बाने। सुरुआत में ई टर्म महादीपी क्रस्ट आ मैंटल के ले के परिभाषित कइल गइल रहल, बाद में अब एकर ब्याख्या लिथौस्फियर आ एस्थेनोस्फियर के टर्म में कइल जाला, खासतौर पर दीपीय ज्वालामुखी, जइसे कि हवाई दीपसमूह, सभ के संदर्भ में।
हालाँकि, पृथिवी एगो डाइनामिक सिस्टम हवे आ लोड के पर एकर प्रतिक्रिया कई बिबिध तरीकन से होखे ला, आइसोस्टेसी बिबरन देला कि कवन अइसन सीमित करे वाला दसा बाड़ी स जे क्रस्ट आ मैंटल अइसन इक्विलिब्रियम (संतुलन भा समस्थिति) में बाड़ें। कुछ इलाका (जइसे कि हिमालय आ अउरी कन्वर्ज करे वाला प्लेट सीमा) आइसोस्टैटिक इक्विलिब्रियम में ना बाड़ें आ इनहन के ब्याख्या आइसोस्टेसी के मॉडल सब से ना हो पावे ला।
सिवान (बहुअर्थी)
सिवान के मतलब हो सकत बा:
मैकेनिकल इक्विलिब्रियम
क्लासिकल मैकेनिक्स में, कौनों पार्टिकल मैकेनिकल इक्विलिब्रियम (mechanical equilibrium) में होला अगर ओह पर नेट फोर्स जीरो होखे। एकरे एक्स्टेंशन के रूप में, कौनों कई पार्ट से बनल फिजिकल सिस्टम मैकेनिकल इक्विलिब्रियम में होला अगर ओकरे सगरी पार्ट सभ पर लागे वाला नेट फोर्स जीरो होखे
BBV152
BBV152 (कोवैक्सिन ओ कहल जाला) कोरोना रोग के एगो टीका हवे, जेकरा भारत बायोटेक नांव के कंपनी, भारतीय बैदिक अनुसंधान संस्थान संगे मिल के बनइले बा।
भावनगर जिला
भावनगर जिला भारत के गुजरात राज्य में एगो जिला बाटे। एकर मुख्यालय भावनगर शहर बाटे। एकर कुल रकबा 11155 वर्ग कि॰मी॰ बाटे।
जनसंख्या
साल 2011 के जनगणना के हिसाब से भावनगर जिला के कुल जनसंख्या 2877961 बाटे आ जनसंख्या घनत्व 288 बाटे।
ईस्टर्न चैंटिंग गोशॉक
ईस्टर्न (पेल) चैंटिंग गोशॉक ((eastern (pale) chanting goshawk), Melierax poliopterus, (मेलीएरैक्स पॉलियोपटेरस)) चाहे सोमाली चैंटिंग गोशॉक पूर्ब अफिरका के एगो शिकारी चिरई हवे।
बीजापुर
बीजापुर (Bijapur) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार बीजापुर के कुल शहरी जनसंख्या 327427 बाटे आ आसपास के उपशहरी इलाका के मिला लिहल जाय तब कुल जनसंख्या 327427 बा। जनसंख्या के हिसाब से ई भारत के 133वाँ शहर बाटे। जनगणना आँकड़ा के मोताबिक एह शहर में लिंगानुपात 982 आ साक्षरता के दर 83.21% बाटे।
1807 के बिद्रोह अधिनियम
1807 के बिद्रोह अधिनियम एगो अमेरिकी कानून हटे जे संयुक्त राज्य अमेरिका के राष्ट्रपति के अमेरिका मे कोनो बिद्रोह के दबावे ला अमेरिकी सेना आ राष्ट्र सुरक्षा बल के तैनात करे के तागत देवेला।
ई 1878 के पॉज़िट कॉमिटस एक्ट के एगो बैधानिक अपबाद हटे जे सेना के परजोग प रोक लगवेला।
सिवान (सामुदायिक विकास खंड)
सिवान भारत के बिहार राज्य में अवस्थित सिवान जिला के एगो ब्लॉक ह। इ सिवान अनुमंडल के 13 गो ब्लॉक सभ में से एक ह।
दाहोद जिला
दाहोद जिला भारत के गुजरात राज्य में एगो जिला बाटे। एकर मुख्यालय दाहोद शहर बाटे। एकर कुल रकबा 3642 वर्ग कि॰मी॰ बाटे।
जनसंख्या
साल 2011 के जनगणना के हिसाब से दाहोद जिला के कुल जनसंख्या 2126558 बाटे आ जनसंख्या घनत्व 582 बाटे।
रामपुर
रामपुर (Rampur) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार रामपुर के कुल शहरी जनसंख्या 325313 बाटे आ आसपास के उपशहरी इलाका के मिला लिहल जाय तब कुल जनसंख्या 349062 बा। जनसंख्या के हिसाब से ई भारत के 134वाँ शहर बाटे। जनगणना आँकड़ा के मोताबिक एह शहर में लिंगानुपात 917 आ साक्षरता के दर 59.47% बाटे।
ज्वारभाटा क्षेत्र
ज्वारभाटा क्षेत्र (Intertidal zone) समुंद्र के तीरे के अइसन क्षेत्र होला जे ज्वारभाटा के चलते समुंदर के पानी में बूड़त-उतिरात रहे ला। ज्वार आवे पर एह इलाका में पानी भर जाला आ भाटा के समय पानी खरक जाला आ ई इलाका पानी से बहरें उतिरा जाला।
शिमोगा
शिमोगा (Shimoga) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार शिमोगा के कुल शहरी जनसंख्या 322650 बाटे आ आसपास के उपशहरी इलाका के मिला लिहल जाय तब कुल जनसंख्या 322650 बा। जनसंख्या के हिसाब से ई भारत के 135वाँ शहर बाटे। जनगणना आँकड़ा के मोताबिक एह शहर में लिंगानुपात 991 आ साक्षरता के दर 87.78% बाटे।
माईजोगमाई
साल 2011 के जनगणना के आँकड़ा अनुसार एह गाँवपालिका के कुल जनसँख्या 21,044 बा आ रकबा 172.41 वर्ग किलोमीटर बा।
पहिले के गाविस सभ
माईजोगमाई गाउँपालिका में सामिल पहिले के गाविस सभ के नाँव नीचे दिहल जा रहल बा:
वुडलैंड
वुडलैंड ब्यापक अरथ में जमीन के कौनों अइसन हिस्सा के कहल जाला जहाँ फेड़ होखें, जबकि सकेत अरथ में कम घन जंगल चाहे खुला बन सभ के कहल जाला जहाँ पेड़ दूर-दूर होखें आ जमीन ले भरपूर घाम पहुँचत होखे। इनहन में निचला हिस्सा में घास, झांग-झूंट वाली बनस्पति हो सके ला। अइसन जंगल साधारण तौर पर झाड़ीदार बनस्पति वाला इलाका भा घास के मैदान आ घन जंगली इलाका के बीचा में ट्रांजिशन जोन के रूप में मिले लें।
ब्रिटिश अंग्रेजी में इनहन के वुड आ अमेरिकन अंग्रेजी में वुड्स कहल जाला।
दांग जिला
दांग जिला भारत के गुजरात राज्य में एगो जिला बाटे। एकर मुख्यालय अहवा शहर बाटे। एकर कुल रकबा 1764 वर्ग कि॰मी॰ बाटे।
जनसंख्या
साल 2011 के जनगणना के हिसाब से दांग जिला के कुल जनसंख्या 226769 बाटे आ जनसंख्या घनत्व 129 बाटे।
सवाना
सवाना (savanna चाहे savannah) घास के मैदान होलें जिनहन में छिटपुट बड़हन पेड़ भी पावल जालें। अइसन खुला जंगली इलाका जहाँ पेड़ अतना दूर-दूर होखें की कैनोपी खुला होखे आ नीचे घास के परत होखे। ब्रिटैनिका एन्साइक्लोपीडिया के हिसाब से अइसन गरम जलवायु वाला इलाका सभ के सवाना कहल जाला जहाँ एगो लमहर सूखा सीजन भी होखे आ एकरे चलते घन बन के बजाय खुला जंगल (वुडलैंड) होखे जिनहन में बड़हन पेड़ दूर-दूर होखें आ जमीन पर ऊँच घास के मैदान होखे। हालाँकि, कुछ परिभाषा सभ में ई खाली गरम भा उष्णकटिबंधी क्षेत्र के अइसन घासभूमि भर खातिर ना बलुक कौनों अइसन घासभूमि खातिर इस्तेमाल कइल गइल बाटे। एह तरीका से अइसन टेम्परेट घासभूमि सभ के भी टेम्परेट सवाना कहल जा सके ला जहाँ घास के साथे साथ छिटपुट बड़ पेड़ भी होखत होखें।
सवाना घास के मैदान सभ के नाँव पर सवाना जलवायु के नाँव भी पड़ल हवे; खासतौर से कोपेन के जलवायु वर्गीकरण सिस्टम में Aw आ As किसिम के जलवायु के उष्णकटिबंधी सवाना भा ट्रॉपिकल सवाना जलवायु कहल जाला।
वासिल स्टेफनिक
वासिल सेमेनोविच स्टेफनिक (14 मई 1871 – 7 दिसंबर 1936) यूक्रेनी के एगो परभावशाली आधुनिकतावादी लेखक आ राजनीतिक कार्यकर्ता रहलें। ऊ 1908 से 1918 ले ऑस्ट्रिया के संसद के सदस्य रहलें।
फीस अपॉन दी स्काई
फीस अपॉन दी स्काई (ปลาบนฟ้า; RTGS: Pla Bon Fah) एगो थाई टेलीविज़न धारावाहिक बा जवनामें नरावित (पोंड) आ फूविन मुख्य किरदार के भूमिका निभवले बाड़े जा | इ धारावाहिक समान नावं से एगो उपन्यास पर आधारित बाटे जवनाके लेखक जित्तिरैन हवन | जित्तिरैन के उपन्यास आधारित धारावाहिक थ्योरी ऑफ़ लव आ २गेदर: दी सीरीज ( एकर सेकुएल्स स्टील २गेदर आ २ गेदर दी मूवी के साथे ) भी प्रचलित बा |
वासिल स्टेफनिक
पहिले के सालन में भइल
वासिल स्टेफनिक के जनम 14 मई 1871 के रुसिव गाँव में एगो सम्पन्न किसान के परिवार में भइल रहे। उनकर जनम पोकुटिया के एगो ऐतिहासिक क्षेत्र में भइल रहे, जवन तब आस्ट्रिया-हंगरी के हिस्सा रहे. आज ई कोलोमिया रायओन, इवानो-फ्रैंकिव्स्क ओब्लास्ट के हिस्सा बा। उनकर निधन 7 दिसंबर 1936 के ओही रुसिव (जौन ओह समय पोलैंड के हिस्सा रहे) गाँव में भइल, रुसिव, ओह समय पोलैंड के हिस्सा रहे।
जीरादेई (सामुदायिक विकास खंड)
जीरादेई भारत के बिहार राज्य में अवस्थित सिवान जिला के एगो ब्लॉक ह। इ सिवान अनुमंडल के 13 गो ब्लॉक सभ में से एक ह।
फीस अपॉन दी स्काई
इ धारावाहिक के निर्देशक सकोन वोंग्सिंविसेट (गोल्फ) बाड़े | एकर निर्माण कम्पनी जीएमएम टीवी बिआ | इ धारावाहिक 3 दिसंबर 2020 के "GMMTV 2021: द न्यू डिकेड बिगिन्स" कार्यक्रम के दौरान 2021 खातिर जीएमएम टीवी के पेशकश के सोलह टेलीविजन धारावाहिकन में से एक ह।   इ धारावाहिक जीएमएम २५ आ लाइन टीवी पर १६ अप्रैल से प्रारंभ भइल एकर प्रसारण रोज सुक २०:३० ICT आ २२:३० ICT बजे होला
कलाकार आ पात्र
धारावाहिक के कलाकार निम्नलिखित हवन
वासिल स्टेफनिक
पहिले के सालन में भइल
स्टेफनिक के प्राथमिक शिक्षा स्नियाटिन सिटी स्कूल में भइल। बाद में उ कोलोमिया आ ड्रोहोबिच के पोलिश जिमनासिया (यूरोप में उच्च श्रेणी की पाठशाला के कहल जाला) में पढ़ाई कइले। एगो क्रांतिकारी समूह में भागीदारी के चलते उनुका के कोलोमिया व्यायामशाला से निकाल दिहल गईल। आखिरी में ऊ ड्रोहोबिच जिमनैजियम से स्नातक भइलें, आ 1892 में क्राको विश्वविद्यालय में दाखिला लिहलें।
संस्कृति में बा
स्टेफनिक के "ब्लू बुक" के यूक्रेन में 1966 में "द मेपल लीव्स" के नाँव से दोबारा प्रकाशित कइल गइल आ एकर संस्करण माइखाइलो तुरोव्स्की द्वारा भव्य रूप से चित्रित कइल गइल।
"ब्लू बुक" से तीन कहानी लियोनिड ओसिका के 1968 में बनल प्रतिष्ठित यूक्रेनी फिल्म " द स्टोन क्रॉस " के आधार रहे।
बाहर के काम
स्टीफनिक कनाडा में यूक्रेनी आप्रवासी लोग के भाग्य से गहिराह चिंतित रहले आ अक्सर अपना कई गो लेखन में ओह लोग के जिक्र करत रहले. इनके एगो कहानी, द स्टोन क्रॉस (कामिनी ख्रेस्ट), (बाद में एकरा के फिलिम बनावल गइल) स्टेफनिक के पैतृक गाँव रुसिव से एगो आप्रवासी के बिदाई के हिलसा देवे वाला बिबरन हवे। जवना आदमी पर ई आधारित बा ओकर निधन 1911 में भइल रहे, हिलियार्ड, अल्बर्टा में.
वासिल स्टेफनिक के याद में जवन स्मारक बनावल गइल रहे ऊ यूक्रेनी सांस्कृतिक धरोहर गाँव में स्थित बा, एडमॉन्टन, अल्बर्टा के पूरब में। उ एगो मूर्ति ह जवन यूक्रेन के ओर से एसोसिएशन ऑफ यूनाइटेड यूक्रेनियन कनाडाई के उपहार रहे. ई मूर्ति डब्ल्यू स्कोलोजड्रा द्वारा 1971 में वासिल स्टेफनिक के 100वीं सालगिरह के मौका पर बनावल गइल।
ज्वार भाटा
ज्वार भाटा चाहे ज्वारभाटा (tide) समुंद्र में पानी के उतार-चढ़ाव के घटना हवे जे चंद्रमा आ सुरुज के खिंचाव वाला बल आ पृथिवी के घुमरी के संजुक्त परिणाम आ परभाव होला। ई घटना समुंद्र के तीरे सभसे बढ़ियां अनुभव कइल जाला जहाँ निश्चित समय के अंतर पर समुंद्र के पानी किनारे पर ऊपर चढ़े ला आ फिर निश्चित समय पर एह में उतार होखे ला; ऊपर चढ़े के समुंद्री ज्वार आ नीचे उतार के भाटा कहल जाला। समुंद्री पानी के एह चढ़ाव उतार के समय के निर्धारण ज्वारभाटा सारिणी बना के कइल जा सके ला काहें से कि हर जगह खातिर एकर समय निश्चित होखे ला।
ई आम समुंद्री लहर के प्रकार ना हवे, हालाँकि, एह घटना के चलते समुंद्री किनारे पर पानी के उतार-चढ़ाव के लहर के रूप में परिभाषित कइल जा सके ला आ इनहन के ज्वारभाटा लहर (टाइड वेव्ज़) कहल जाला; इनहन के उत्पत्ती के मैकेनिज्म बिल्कुले अलगा टाइप के होखे ला।
उपोष्णकटिबंध
उपोष्णकटिबंध (subtropics) भूगोलीय आ जलवायु क्षेत्र हवें जे उत्तरी गोलार्ध में उष्णकटिबंध के उत्तर में आ दक्खिनी गोलार्ध में उष्णकटिबंध के दक्खिन में बाड़ें। भूगोलीय रूप से इनहन के उत्तरी आ दक्खिनी उपोष्णकटिबंध कहल जाला आ ई 23°26′11.1″ (चाहे 23.43642°) से 35° अक्षांसन के बीचा में पावल जालें। जइसन कि नाँव से साफ बाटे, ई उष्णकटिबंध के सीमा के ठीक पार वाला इलाका हवें; इनहन के बाद समशीतोष्ण (टेम्परेट) इलाका सुरू हो जाला। भूगोल में जेह अक्षांसी इलाका के घोड़न के अक्षांस कहल जाला उहो बेल्ट एही उपोष्ण कटिबंध में आवे लीं।
उपोष्ण कटिबंध के जलवायु के प्रमुख लच्छन हवे तेज गर्मी आ कुछ हलका जाड़ा जहाँ कभी-काल्ह के बरफ गिरे ले। अधिकतर उपोष्णकटिबंध के दू किसिम के क्षेत्र में बाँटल जाला: नम उपोष्णकटिबंध, जहाँ बरखा गर्मी के महीना सभ में होखे ला, जइसे कि दक्खिन पूरबी चीन आ दक्खिन पूरबी अमेरिका; आ सूखल गर्मी के इलाका चाहे भूमध्यसागरीय जलवायु जहाँ सीजनल बरखा ठंढा महीना सब में होखे ला, उदाहरण खातिर भूमध्य सागरीय बेसिन के इलाका चाहे दक्खिनी कैलिफोर्निया के इलाका।
उपोष्ण कटिबंधी जलवायु कुछ जगह पर उष्णकटिबंध के भीतर भी पावल जा सके ला जहाँ लोकल ऊँचाई बहुत जादे होखे, जइसे की मैक्सिको के पठार आ वियतनाम के पठार।
दुनिया के बिसाल रेगिस्तान सभ के काफी इलाका एही उपोष्ण कटिबंध वाला हिस्सा में पड़े ला जेकर कारन उपोष्णकटिबंधी रिज़ के निर्माण हवे। जे इलाका समुंद्र के किनारे वाला होखे लें ओहिजे उष्णकटिबंधी चक्रवात सभ के चलते भारी बरखा देखेके मिले ला; जबकि अइसन इलाका ठंढा समुंद्र के तीरे पड़े लें ओहिजे (आमतौर पर महादीप सभ के दक्खिनी पच्छिमी हिस्सा में) धुंध, कोहासा, सूखा आ सूखल गर्मी के सीजन देखे के मिले ला। बिबिध किसिम के पाम, रसेदार फल, आम, पिस्ता, लीची, आ एवाकाडो नियर पेड़-पौधा एह क्षेत्रन में उपजावल जालें।
चंद्रपुर
चन्द्रपुर (Chandrapur) भारत के महाराष्ट्र राज्य मे एक ठो शहर बा।
निपाह वाइरस इन्फेक्शन
निपाह वाइरस इन्फेक्शन (NiV) जीव सभ में वाइरस के एक तरह के इन्फेक्शन बाटे जे हेनिपावाइरस जाति के निपाह वाइरस से होखे ला। सगरी हेनिपावाइरस सभ चमगादुर में प्राकृतिक रूप से पावल जालें आ इनहन से पालतू जानवर आ आदमिन के भी इन्फेक्शन होखे के खतरा बा। एकर पहिचान सभसे पहिले फलभक्षी चमगादड़ में भइल जे एकर प्राकृतिक होस्ट हवे। कुल 582 गो मनुष्य में निपाह वाइरस के इन्फेक्शन रिकार्ड कइल गइल बा, एह में 54 प्रतिशत जानलेवा इन्फेक्शन रहलें। एही कारण ई चिंता के बिसय के रूप में सोझा आइल बाटे।
बिस्व स्वास्थ्य संगठन (डब्लूएचओ) के अनुसार, अभिन तक ले एकर कौनों टीका (वैक्सीन) ना बा आ इलाज के तरीका इंटेंसिव सपोर्ट देखभाल भर बाटे।
चीन्हा आ लच्छन
इन्फेक्शन होखे के बाद एकर चीन्हा आ लच्छन 3–14 दिन के बाद देखाई पड़े सुरू हो जालें। सुरुआती लच्छन में बोखार भइल, कपार बथल, ओंघाईल रहल आ बाद में आगे चल के दिमागी बिचलन आ मानसिक कन्फ्यूजन होखे ला। ई लच्छन सभ कभी-कभार बस 24–48 घंटा में भी कोमा में बदल सके लें। एकरे साथे साथ एन्सेफेलाइटिस (दिमाग में सूजन भा आम भाषा में दिमागी बोखार) भी जुड़ के मामिला के अउरी जटिल बना सके ला। बेमारी के सुरुआती अवस्था में साँस के परेशानी सभ भी देखल जा सके लीं। अइसन मरीज लोग जेकरा ई इन्फेक्शन भइल होखे आ साँस के समस्या (जोखाम-खांसी) से भी परभावित होखे, ढेर चानस रहे ला कि अइसन लोग से दुसरहा बेकती के भी ई वाइरस इन्फेक्शन हो जाव। अगर ई कौनों इलाका में महामारी के रूप में फइल जाय, ई लच्छन सभ वाला ब्यक्ति लोग के एह बेमारी होखे के चानस रहे ला।
रिस्क
अइसन लोग जे एह वाइरस से ग्रस्त होखे, ओह लोग से अस्पताल के कर्मचारी जइसे कि नर्स आ देखभाल करे वाला लोग के ई इन्फेक्शन हो जाए के काफी रिस्क रहे ला। मलेशिया आ सिंगापूर में इहो देखल गइल बा कि एह वाइरस से ग्रस्त सूअर सभ के नजदीकी के कारन भी मनुष्य में एकर इन्फेक्शन भ गइल। भारत आ बांग्लादेस में, अइसन तरकुल के फेड़ के ताड़ी से ई इनफेक्शन भइल बा जेह पर एह वाइरस वाला गादुर रहत होखें।
फइलाव
निपाह वाइरस के फइलाव (सामयिक प्रस्फोट - आउटब्रेक) सभ कई देसन में रिकार्ड कइल गइल बाड़ें; मलेशिया, सिंगापुर, बंगलादेश आ भारत एह में सामिल बाड़ें। एह वाइरस से सभसे ढेर मौत के दर बांग्लादेश में देखल गइल बा आ इहाँ ई टिपिकल रूप में जाड़ा के सीजन में फइले ला अइसन पावल गइल बा। पहिली बेर ई वाइरस साल 1998 में मलेशिया के प्रायदीपी इलाका के सूअर आ सूअर पाले वाला किसान लोग में देखल गइल। साल 1999 के बीच तक, मलेशिया में कुल 265 से ढेर आदमिन में एन्सेफेलाइटिस के केस सोझा आइल, कुल 105 लोग के मौत दर्ज कइल गइल, जबकि कुल 11 गो केस एन्सेफेलाइटिस भा साँस के समस्या के सिंगापुर में सोझा आइल। साल 2001 में, एह वाइरस के प्रकोप बांग्लादेस के मैहरपुर जिला में सोझा आइल आ भारत के सिलिगुड़ी में दर्ज कइल गइल। अइसन प्रस्फोट फिन से दोबारा 2003, 2004 आ 2005 में नवगाँव जिला, मानिकगंज जिला, राजबारी जिला आ तंगैल जिला में सोझा आइल।
बांग्लादेस में एकरे बाद के साल सभ में भी वाइरस के प्रकोप देखल गइल। मई 2018 में, भारतीय राज्य केरल के कोज्झीकोड़ जिला में एह वाइरस के प्रकोप फइले के रपट आइल, दस लोग के मौत एह कारन दर्ज कइल गइल जेह में स्वस्थ्यकर्मी लोग भी सामिल बा। जे लोग मरल बा ऊ ज्यादातर कोज्झिकोड़ आ मल्लापुरम जिला से बा, एह अइसन मरीजन के देखरेख करे वाली 31-बरिस के नर्स भी सामिल बाड़ी।, करीबन 8 लोग के अलगा रोक के रखल गइल बा काहें से कि ई लोग बेमार लोग के संपर्क में आइल रहल। हिमाचल प्रदेश में मुर्दा चमगादुर मिले के कारन एकरे प्रकोप फइले के खतरा खाती भी सतर्कता के खबर आइल।
कौंडम
कौंडम एगो मयान के आकार के बस्तु होला जेकर परजोग संभोग करत घड़ी गर्भधारन करे के संभावना कमावे बदे कइल जाला। एकर परजोग से संभोग से होखे वाला रोग सभ से बाचहुं खातिर कइल जाला। एकर परयोग कइला से संभोग चाहे सेक्स करे से होखे वाला ढेर रोग सभ के बाचल जा सकेला।
गर्भधारन रोके ला
गर्भधारन नारी के देह मे जाए वला बीज के रोक देवेला जेसे ऊ गर्भबती ना हो पावेले आ एकरा जनसंख्या नियंत्रन मे सहायता होला।
संभोग चाहे सेक्स करे से होखे वाला रोगन से बाचे ला
संभोग चाहे सेक्स करे से होखे वाला रोगन जइसे की एड्स से बाचे खातिर कौंडम ए एगो उपाय बा।
डेजर्ट नेशनल पार्क
डेजर्ट नेशनल पार्क (Desert National Park) भारतीय राज्य राजस्थान में जैसलमेर आ बाड़मेर शहरन के लगे, एही दुनों जिलन में, एगो नेशनल पार्क बाटे। पार्क के अस्थापना 1981 में भइल आ ई कुल 3162 वर्ग किलोमीटर रकबा पर बिस्तार लिहले बाटे। ई थार के रेगिस्तानी इकोसिस्टम के एगो बेहतरीन उदाहरण हवे।
एह रेगिस्तानी इलाका में बालू के टीला आ नमकीन झील सभ के तली पावल जाला, बीचा में इंटरमीडियल एरिया आ स्थाई टीला मिले लें। रेगिस्तानी इलाका होखे के बावजूद एहिजे बिबिध किसिम के चिरई पावल जालीं आ बाहर से प्रवास करे वाली चिरई भी खूब आवे लीं। गोडावण (ग्रेट इंडियन बस्टर्ड) खातिर ई नेशनल पार्क मशहूर हवे।
अतिमांसाहारी
अतिमांसाहारी चाहे अतिमांसभक्षी (Hypercarnivore; हाइपरकार्निवोर) अइसन जानवर होलें जिनहन के भोजन के 70% से बेसी हिस्सा मांस (मीट) के रूप में होला बाकी फंगी, पौधा के उपज जइसे की फल वगैरह हो सके ला। अइसन जानवरन के उदाहरण के रूप में घड़ियाल, उल्लू, गिद्ध, चील्ह, मकड़ी, बिच्छी, वगैरह के गिनावल जा सके ला। फैलिडाइ परिवार के सगरी सदस्य, जेह में सिंह, बाघ, वगैरह आवे लें एही किसिम के अतिमांसभक्षी होखे लें; आम घरेलू बिलार एही परिवार के सदस्य हवे आ इहो अपना प्राकृतिक जंगली माहौल में अतिमांसाहारी होली स। बैज्ञानिक रूप से पैलियोबायोलॉजी, मने की पुराजीवबिज्ञान, में एह शब्द के इस्तेमाल अइसन जानवरन के बर्गीकरण करे खाती भी होखे ला जिनहन के दांत सभ में चबाये वाला दांत के तुलना में चीर-फाड़ करे वाला दांत बेसी बिकसित आ ढेर होखे लें।
नौतन ब्लाक, सिवान
नौतन भारत के बिहार राज्य में अवस्थित सिवान जिला के एगो ब्लॉक ह। इ सिवान अनुमंडल के 13 गो ब्लॉक सभ में से एक ह।
ब्लॉक के कुल क्षेत्रफल 65.39 km2 बा आ 2011 के जनगणना अनुसार कुल जनसंख्या 90,714 बा। ब्लॉक के मुख्यालय नौतन (कस्बा) में स्थित बा।
डुमराँव
डुमराँव भारत कर बिहार राज्य कर बक्सर जिला मे एगो नगर बाटे। डुमराँव बिहार सभ से पुरान नगर पालिका आ भारत कर सभ से पुरान राजवाड़ा मे से एगो बाटे।
गांधीनगर जिला
गांधीनगर जिला भारत के गुजरात राज्य में एगो जिला बाटे। एकर मुख्यालय गांधीनगर शहर बाटे। एकर कुल रकबा 649 वर्ग कि॰मी॰ बाटे।
जनसंख्या
साल 2011 के जनगणना के हिसाब से गांधीनगर जिला के कुल जनसंख्या 1387478 बाटे आ जनसंख्या घनत्व 660 बाटे।
कैलास परबत
कैलास परबत चाहे माउंट कैलास (Mount Kailas), कैलास श्रेणी के सभसे ऊँच चोटी हवे। समुंद्र तल से एह चोटी के ऊँचाई 6638 m बाटे आ ई चीन देस के खुदशासित इलाका तिब्बत के न्गारी प्रांत (प्रिफेक्चर) में पड़े ला। खुद कैलास परबत श्रेणी, जेकर ई सबसे ऊँच चोटी हवे, एह एशियाई पर्बतीय इलाका के ट्रांस हिमालय परबत माला में आवे ला आ एकर पच्छिमी हिस्सा हवे।
मांग्सेबुंग
साल 2011 के जनगणना के आँकड़ा अनुसार एह गाँवपालिका के कुल जनसँख्या 18,503 बा आ रकबा 142.41 वर्ग किलोमीटर बा। एह गाँवपालिका में कुल छह गो वार्ड बाड़ें।
पहिले के गाविस सभ
मांग्सेबुंग गाउँपालिका में सामिल पहिले के गाविस सभ के नाँव नीचे दिहल जा रहल बा:
जूनागढ
जूनागढ (Junagadh) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार जूनागढ के कुल शहरी जनसंख्या 3,19,462 बाटे आ आसपास के उपशहरी इलाका के मिला लिहल जाय तब कुल जनसंख्या 3,19,462 बा। जनसंख्या के हिसाब से ई भारत के 137वाँ शहर बाटे। जनगणना आँकड़ा के मोताबिक एह शहर में लिंगानुपात 955 आ साक्षरता के दर 88% बाटे।
अनंत चतुर्दसी
अनंत चतुर्दसी, अनन्त चतुर्दशी, अनंत चौदस या खाली अनत, हिंदू आ जैन लोग के एक ठो तिहवार हवे जे हर बरिस भादो महीना के अँजोरिया में चतुरदसी के मनावल जाला। अनत के दिने भगवान् विष्णु के "अनंत रूप" के पूजा होले। महाराष्ट्र में गणेश पूजा के समापन भी एही दिन होला आ गणेश जी के मूर्ती के बिसर्जन होला।
जैन धर्म में
जैन लोग खातिर ई एक ठो महत्व के तिहवार हवे। जैन लोग भादो महीना के आखिरी 10 दिन के पर्युषण परब के रूप में मनावे ला। ई परब अलग-अलग शाखा में कुछ मामूली अंतर के साथ सुरू होला आ कहीं भादो के अँजोरिया (शुक्लपक्ष) के चउथ से शुरू होला आ कुछ शाखा में पंचिमी से। चौथ के सुरू होखे पर ई अनत चौदस के खतम होला।
हिंदू धर्म में
हिंदू लोग, खास तौर पर भोजपुरी क्षेत्र में, एह तिहवार के विष्णु के अनंत रूप के पूजा करि के मनावे ला। दिन भर भुक्खल जाला आ दिन में पूजा कइल जाला आ कथा सुनल जाला। साँझ के बेरा बिना नून के खाना, आमतौर पर पूड़ी-खीर या पूड़ी-सेवई खाइल जाला। अनंत के पूजा में 14 गो पत्ता पर पूड़ी-खीर चढ़ावल जाला आ धागा के अनंत बनावल जाला जेह में खास बिधि से 14 गो गाँठ लगावल होल आ ई बिष्णु जी के चीन्हा के रूप में मानल जाला। सुशीला-कौण्डिन्य के कथा सुनल जाला।
पूजा में एक ठो भरुका में पंचामृत रखल जाला जे क्षीरसागर के चिन्हा मानल जाला। एह में कुश के शेषनाग बना के रखल जालें आ ओह पर भगवान बिष्णु के प्रतीक के रूप में चौदह गाँठ वाला अनंत रखल जाला।
अनंत चतुर्दशी महाराष्ट्र के गणेशपूजा के आखिरी दिन भी होला। एह दिन लोग गाजा-बाजा के साथ गणपति बिसर्जन खातिर निकले ला। गणेश जी के जवन मूर्ती चउथ के अस्थापित कइल गइल रहेले ओह के ले के लोग लग्गे के समुंद्र, नद्दी भा तालाब पोखरा में डुबा आवे ला। एही के बाद गणेश उत्सव के समापन हो जाला।
कथा
सुशिल्ला के बियाह कौण्डिन्य से भइल आ ऊ लोग जब घर छोड़ के जात रहल, एगो नदी के किनारे रुकल जहाँ कुछ औरत एगो पूजा करत रहलीं। एहीजे, सुशीला के एह नया पूजा के बारे में पता चलल। सुशीला के पुछले पर ऊ औरत सभ बतवली की ई अनत भगवान् के मनौती हवे।
ई जानकारी मिलले पर सुशीलो ई बरत उठावे के फैसला कइली आ अनत भगवान के पूजा सुरू कइ दिहली। ऊ लोग के सुख समृद्धि में बढ़ती होखे लागल। एक दिन जब कौण्डिन्य उनुके बाँही में बन्हल अनंत देखलें आ पूरा बात जनलें तब ऊ एह बात पर बिगड़ के ओह धागा के छोर लिहलें आ आगि में फेंकि दिहलें। एकरे बाद बहुत दुर्दिन आ गइल आ अंत में कौण्डिन्य के बुझाइल की ई अनंत भगवान् के परकोप हवे। ऊ लोग फिन से पूजा सुरू कइल।
कौण्डिन्य ई प्रण कइलेन की ऊ बहुत कठिन तपस्या आ पूजा करिहें जेवना से उनके अनंत भगवान के साक्षात दर्शन हो सके। ऊ जंगल में चल गइलेन आ उहाँ एक ठो आम के फर ले लदाइल फेड़ा देखलें जेह पर ढेर खानी कीड़ा लागल रहलें। एकरा बाद उनुके एगो गाई अपना बाछा के साथे लउकल आ एगो बैल जे घास के मैदान में बिना चरले खड़ा रहल। एकरा बाद ऊ दू गो झील देखलें जेवन एक दुसरा से जुड़ल रहलीं आ पानी के मेरवन होत रहे। एकरा बाद एक ठो हाथी आ गदहा देखाइल। ओह सभसे कौण्डिन्य अनंत के बारे में पुछ्लें। केहू के जबाब ना मिलले पर दुखी आ ब्यग्र हो के ऊ रसरी के फँसरी बना के आपन जान देवे खातिर तइयार भ गइलेन।
तब कहीं से एक ठो बूढ़ ब्राह्मण अचानक आ गइलेन आ उनुके फँसरी निकाल के उनुकर हाथ पकड़ि के एक ठो गुफा में ले गइलें। सुरुआत में गुफा में बहुत अन्हार रहल बाकी धीरे-धीरे अंदर जाए पर बड़हन जगह में बहुत सारा लोग बइटल देखाई पड़ल। ऊहे ब्राह्मण, जे कौण्डिन्य के ले गइल रहलें, ओहिजे रखल सिंहासन पर बइठ गइलें आ उनुकी जगह कौण्डिन्य के साक्षात बिष्णू भगवान् के दर्शन भइल।
कौण्डिन्य अपना पाप खातिर बिष्णु से माफ़ी माँगलें। बिष्णु जी उनके 14 बरिस के बरत लेवे के कहलें जेकरा से उनुके सभ पाप कटी आ सुख समृद्धि आई। एकरा बाद बिष्णू जी रास्ता में लउकल सगरी चीज के मतलब बतवलें। आम के पेड़ पिछला जनम में ब्राहमण रहल जे बहुत ग्यानी रहलें लेकिन केहू के आपन ज्ञान न दिहल। गाई पृथिवी रहली। बैल साक्षात धर्म। दुन्नों झील दू गो बहिन रहली जिनके सगरी संपत्ति एक दुसरे पर खरच होखे। गदहा क्रूरता आ क्रोध के चीन्हा रहल आ हाथी कौण्डिन्य के खुद के घमंड रहल। बिष्णू जी एह सभ चीन्हा सभ के मतलब बतवलें।
मसौढ़ी
मसौढ़ी भारत कर बिहार राज्य के राजधानी पटना जिला मे एगो नगर परिषद् बाटे।
जामनगर जिला
जनसंख्या
साल 2011 के जनगणना के हिसाब से जामनगर जिला के कुल जनसंख्या 2159130 बाटे आ जनसंख्या घनत्व 153 बाटे।
मैंग्रोव बन
मैंग्रोव बन समुंद्र के तीरे के ज्वारभाटा क्षेत्र वाला नम, दलदली इलाका के बन हवें जहाँ मुख्य बनस्पति मैंग्रोव होखे ले। मैंग्रोव बनस्पति में अइसन छोट-छोट पेड़-पौधा आवे ले जे नमकीन पानी के सह सके लें आ समुंद्री लहर के मार झेल सके लें; समुंदरी तीरे के कठिन इलाका सभ में आपन बिकास क सके लें। चूँकि, मैंग्रोव सभ बहुत ठंढा तापमान में ना रह सके लें मैन्ग्रोव बन सभ के बितरण उष्णकटिबंधी आ उपोष्ण कटिबंधी इलाका में पावल जाला।
मैन्ग्रोव सभ के 80 से बेसी प्रजाति चिन्हित कइल गइल बाड़ीं। ई सगरी प्रजाति सभ समुंदर के नमकीन पानी के सह सके लीं, ज्वारभाटा क्षेत्र में कम आक्सीजन वाला दलदली इलाका में जिंदा रह सके लीं।
पर्यावरण के हिसाब से मैंग्रोव बन चाहे मैंग्रोव जंगल सभ के कई महत्व वाला रोल बाड़ें। ई समुंद्र के किनारा के रक्षा करे लें, बहुत सारा जीव सभ के आवास उपलब्ध करावे लें आ इनहन के दलदली इलाका नीला कार्बन (ब्लू कार्बन) के भंडार के रूप में जलवायु बदलाव के रोके में मददगार होखे ला।
गंगा, ब्रह्मपुत्र आ मेघना नदी के डेल्टा वाला इलाका में, भारत आ बांग्लादेस में फइलल, सुंदरबन दुनियाँ के सभसे बड़हन मैंग्रोव बन हवे।
त्रिशूर
जनसांख्यिकी
साल 2011 के जनगणना अनुसार त्रिशूर के कुल शहरी जनसंख्या 315957 बाटे आ आसपास के उपशहरी इलाका के मिला लिहल जाय तब कुल जनसंख्या 1854783 बा। जनसंख्या के हिसाब से ई भारत के 138वाँ शहर बाटे। जनगणना आँकड़ा के मोताबिक एह शहर में लिंगानुपात 1075 आ साक्षरता के दर 97.06% बाटे।
बिहार के मुख्यमंत्री लोगन के लिस्ट
बिहार के मुख्यमंत्री भारत के बिहार राज्य के राज प्रमुख होखेला। भारत के संबिधान के नाम हवे, राज्यपाल राज्य के मुखिया होला बाकी सब काम काज मुख्यमंत्री देखेला। बिहार विधानसभा चुनाव के परिनाम के देखत राज्यपाल दल है गाठबंधन के सरकार बनावे के बोलहटा देवेला।
Premiers of Bihar
The province of Bihar headquartered in Patna then comprised the present day states Bihar and Jharkhand. On 1 April 1936, Bihar and Orissa became separate provinces by the partition of the province of Bihar and Orissa. Under the Government of India Act 1935, a bicameral legislature was set up with a legislative assembly and a legislative council with a government headed by the Premier.
तरेगना
तरेगना भारत कर बिहार राज्य मे पटना से ३० किमी दूर एगो छोट नगर बा।
इतिहास
एही गाम मे आर्यभट छवमा सताब्दी मे एगो सुरुज मंदिर मे आपन खगोलीय पढ़ाई करत रहन।
ध्रुवीय भालू
ध्रुवीय भालू (Polar bear, पोलर बियर; बैज्ञानिक नाँव: Ursus maritimus, उर्सस मैरिटिमस) एक तरह के भालू हवे जे अतिमांसाहारी होला, उज्जर चाहे कुछ पियाराहूँ उज्जर रंग के होला, आ ई आर्कटिक इलाका के मूल जानवर हवे जे आर्कटिक महासागर आ आसपास के जमीनी इलाका सभ ले बिचरण करे लें। ई बहुत बिसाल साइज के जानवर हवे जे सर्वाहारी, मने की मांस आ अन्य दूसरो चीज खाए वाला, कोडियाक भालू के बरोबर साइज के होला। आम जवान नर ध्रुवीय भालू के वजन 350 – होला, जबकि मादा के वजन लगभग आधा होखे ला।
ध्रुवीय भालू धरती के जमीनी हिस्सा पर पावल जाए वाला सभसे बिसाल मांसाहारी जानवरन में बा आ एकरा टक्कर के दूसर जानवर बस कोडियाक भालुए भर बाटे।
हसनपुरा (सामुदायिक विकास खंड)
ब्लॉक के कुल क्षेत्रफल 96.56 km2 बा आ 2011 के जनगणना अनुसार कुल जनसंख्या 1,49,580 बा। ब्लॉक के मुख्यालय हसनपुरा (कस्बा) में स्थित बा।
अलवर
अलवर (Alwar) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार अलवर के कुल शहरी जनसंख्या 3,15,379 बाटे आ आसपास के उपशहरी इलाका के मिला लिहल जाय तब कुल जनसंख्या 3,41,383 बा। जनसंख्या के हिसाब से ई भारत के 139वाँ शहर बाटे। जनगणना आँकड़ा के मोताबिक एह शहर में लिंगानुपात 891 आ साक्षरता के दर 85.95% बाटे।
राइमोना नेशनल पार्क
राइमोना नेशनल पार्क चाहे रायमोना नेशनल पार्क (Raimona National Park) भारतीय राज्य आसाम के एकदम पच्छिमी हिस्सा में उत्तर ओर मौजूद एगो नेशनल पार्क बाटे। ई नेशनल पार्क बोडोलैंड टेरिटरी के कोकराझार जिला के गोसाईंगंज आ कोकराझार सबडिवीजन में बा। एकरा के नेशनल पार्क के रूप में बनावे के घोषणा बिस्व पर्यावरण दिवस पर 5 जून 2021 के कइल गइल। मनास टाइगर रिजर्व के सभसे पच्छिमी बफर जोन के रूप में काम करे वाला रिपु रिजर्व फारेस्ट के हिस्सा में ई पार्क 422 km2 के लगातार बन क्षेत्र में बिस्तार लिहले बाटे; ई पूरबी हिमालयन बायोडाइवर्सिटी हॉटस्पॉट के हिस्सा हवे।
शुरुआत में एह जगह के रिपु-चिरांग वाइल्डलाइफ सैंक्चुअरी बनावे के बिचार रहल बाकी बाद में एकरा के नेशनल पार्क के रूप में बनावल गइल। 9 जून 2021 के, आसाम गैजेट में नोटिफिकेशन के बाद से ई आसाम के छठवाँ नेशनल पार्क बन गइल।
एह नेशनल पार्क में एशियाई हाथी, गौर (इंडियन बिशन), आ सुनहरा लंगूर सभ के मजिगर आबादी बाटे। ई नेशनल पार्क चिरांग-रिपु एलिफैंट रिजर्व के भी हिस्सा बाटे।
रोंग
रोंग गाउँपालिका नेपाल के कोशी प्रदेश के इलाम जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के गाँव बिकास समिति (गाविस) सभ के बिलय क के नाया गाँवपालिका सभ बनल।
साल 2011 के जनगणना के आँकड़ा अनुसार एह गाँवपालिका के कुल जनसँख्या 19,135 बा आ रकबा 155.06 वर्ग किलोमीटर बा।
जूनागढ़ जिला
जूनागढ़ जिला भारत के गुजरात राज्य में एगो जिला बाटे। एकर मुख्यालय जूनागढ़ शहर बाटे। एकर कुल रकबा 8839 वर्ग कि॰मी॰ बाटे।
जनसंख्या
साल 2011 के जनगणना के हिसाब से जूनागढ़ जिला के कुल जनसंख्या 2742291 बाटे आ जनसंख्या घनत्व 310 बाटे।
प्रोटेक्टेड एरिया
प्रोटेक्टेड एरिया (protected areas) चाहे कंजर्वेशन एरिया (conservation areas) अइसन भूगोलीय लोकेशन चाहे क्षेत्र होखे लें जिनहन के उनहन के जानल-मानल प्राकृतिक, इकोलॉजिकल भा सांस्कृतिक कीमत के चलते सुरक्षा आ संरक्षण दिहल गइल होखे ला। हिंदी में इनहन के रक्षित क्षेत्र भा संरक्षित क्षेत्र कहल जाला। कई किसिम के प्रोटेक्टेड एरिया होखे लें जिनहन में सुरक्षा आ संरक्षण के स्तर के आधारं आ नेशनल भा इंटरनेशनल भागीदारी नियर चीजन से इनहन के प्रकार तय होखे ला। अलग-अलग देसन में कानूनी रेगुलेशन अलग हो सके ला।
पाटलिपुत्र जंक्शन रेलवे स्टेशन
पाटलिपुत्र जंक्शन (स्टेशन कोड: PPTA) पटना के पक्खीम भाग एगो रेलवे स्टेशन बाटे। हेकरा पुरूब मध्य रेल सम्हारेला।
प्रोटेक्टेड एरिया
आसान भाषा में संरक्षित क्षेत्र अइसन एरिया होखे लें जहाँ मनुष्य के मौजूदगी आ कामकाज, संसाधन के दोहन (जलावन के लकड़ी, गैर-इमारती लकड़ी, पानी,... वगैरह) के कानूनी रूप से सीमित कइल गइल होखे ला।
वासिल स्टेफनिक (के बारे में भोजपुरी में)
वासिल सेमेनोविच स्टेफनिक (14 मई 1871 – 7 दिसंबर 1936) यूक्रेनी के एगो परभावशाली आधुनिकतावादी लेखक आ राजनीतिक कार्यकर्ता रहलें। ऊ 1908 से 1918 ले ऑस्ट्रिया के संसद के सदस्य रहलें।
पहिले के सालन में भइल
स्टेफनिक के पहिले के शिक्षा स्नियाटिन सिटी स्कूल में भइल। बाद में उ कोलोमिया आ ड्रोहोबिच के पोलिश जिमनासिया (यूरोप में उच्च श्रेणी के पाठशाला के कहल जाला) में पढ़ाई कइले। एगो क्रांतिकारी समूह में भागीदारी के चलते उनुका के कोलोमिया व्यायामशाला से निकाल दिहल गईल। आखिरी में ऊ ड्रोहोबिच जिमनैजियम से स्नातक भइलें, आ 1892 में क्राको विश्वविद्यालय में दाखिला लिहलें।
संस्कृति में बा
स्टेफनिक के "ब्लू बुक" के यूक्रेन में 1966 में "द मेपल लीव्स" के नाँव से फेर से प्रकाशित कइल गइल आ एकर संस्करण माइखाइलो तुरोव्स्की के हथ से भव्य रूप से सचित्र कइल गइल बा।
"ब्लू बुक" से तीन कहानी लियोनिड ओसिका के 1968 में बनल प्रतिष्ठित यूक्रेनी फिल्म " द स्टोन क्रॉस " के आधार रहे।
बाहर के काम
स्टीफनिक कनाडा में यूक्रेनी आप्रवासी लोग के भाग्य से भारी चिंतित रहले आ बार- बार अपना कई गो लेखन में ओहि लोग के जिक्र करत रहले| इन्कर एगो कहानी, द स्टोन क्रॉस (कामिनी ख्रेस्ट), (बाद में एकरा के फिलिम बनावल गइल) स्टेफनिक के पैतृक गाँव रुसिव से एगो आप्रवासी के बिदाई के सरगर्मी देवे वाला बिबरन हवे। जवना आदमी पर ई आधारित बा ओकर मऊगत 1911, हिलियार्ड, अल्बर्टा में भइल रहे।
वासिल स्टेफनिक के याद में जवन स्मारक बनावल गइल रहे ऊ यूक्रेनी सांस्कृतिक धरोहर गाँव में स्थित बा, एडमॉन्टन, अल्बर्टा के पूरब में। उ एगो मूर्ति ह जवन यूक्रेन के ओर से एसोसिएशन ऑफ यूनाइटेड यूक्रेनियन कनाडाई के उपहार रहे। ई मूर्ति डब्ल्यू स्कोलोजड्रा से कहि के 1971 में वासिल स्टेफनिक के 100वीं बरसी के मौका पर बनावल गइल रहे।
हुसैनगंज (सामुदायिक विकास खंड)
ब्लॉक के कुल क्षेत्रफल 85.37 km2 बा आ 2011 के जनगणना अनुसार कुल जनसंख्या 1,82,794 बा। ब्लॉक के मुख्यालय हुसैनगंज (कस्बा) में स्थित बा।
पिचावरम मैंग्रोव बन
पिचावरम मैंग्रोव बन भारतीय राज्य तमिल नाडु के कडलूर जिला के चिदांबरम तालुका में मैंग्रोव के एगो के जंगल बाटे। एकर नाँव बगल के एही नाँव के गाँव के नाँव पर पड़ल हवे। तालुका (तहसील) मुख्यालय से ई लगभग 10 किमी पूरुब ओर बाटे। ई वेल्लर नदी आ कोल्लिदम नदी (Coleroon river) के एश्चुअरी के बीचा में समुंद्र के तीरे एगो जंगल हवे। बीचा में से एगो अउरी छोट खन उप्पनारु नदी बहे ले। जिला के वेबसाइट आ कुछ अन्य स्रोत सभ के मोताबिक ई दुनियाँ के दुसरा सभसे बड़ एकलगातार मैंग्रोव बन हवे, सुंदरबन के बाद।
दीघा
दीघा पटना से लागल एगो जगहा बाटे। दिघा आपन गंगा घाट ला चिन्हल जाला।
खेड़ा जिला
खेड़ा जिला भारत के गुजरात राज्य में एगो जिला बाटे। एकर मुख्यालय नाडियाद शहर बाटे। एकर कुल रकबा 4215 वर्ग कि॰मी॰ बाटे।
जनसंख्या
साल 2011 के जनगणना के हिसाब से खेड़ा जिला के कुल जनसंख्या 2298934 बाटे आ जनसंख्या घनत्व 541 बाटे।
बर्द्धमान
बर्द्धमान (Barddhaman) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार बर्द्धमान के कुल शहरी जनसंख्या 314265 बाटे आ आसपास के उपशहरी इलाका के मिला लिहल जाय तब कुल जनसंख्या 347016 बा। जनसंख्या के हिसाब से ई भारत के 140वाँ शहर बाटे। जनगणना आँकड़ा के मोताबिक एह शहर में लिंगानुपात 965 आ साक्षरता के दर 88.31% बाटे।
दीघा सोनपुर पुल
दीघा सोनपुर पुल भा जेपी सेतु गंगा नदी प एगो पुल बा जे भारत कर बिहार राज्य मे दीघा आ सोनपुर के जोड़ेला। ई रेल आ डहर पुल उत्तरी आ दक्खिनी बिहार के जोड़े के काज करेला।
कुल्टी
कुल्टी (Kulti) भारत के पच्छिम बंगाल राज्य में एक ठो शहर बा।
मदन मोहन मालवीय प्रौद्योगिकी महाबिद्यालय, गोरखपुर
मदन मोहन मालवीय प्रौद्योगिकी महाबिद्यालय उत्तर प्रदेश राज्य कर गोरखपुर मे एगो प्रौद्योगिकी महाबिद्यालय बाटे। १९६२ मे स्थापित ई संस्थान डॉ॰ ए॰ पी॰ जे॰ अब्दुल कलाम प्रौद्योगिकी विश्वविद्यालय मे आवेला।
कुल्टी
जनसांख्यिकी
साल 2011 के जनगणना अनुसार कुल्टी के कुल शहरी जनसंख्या 3,13,809 बाटे आ आसपास के उपशहरी इलाका के मिला लिहल जाय तब कुल जनसंख्या 3,13,809 बा। जनसंख्या के हिसाब से ई भारत के 141वाँ शहर बाटे। जनगणना आँकड़ा के मोताबिक एह शहर में लिंगानुपात 923 आ साक्षरता के दर 75.41% बाटे।
संदकपुर
संदकपुर गाउँपालिका नेपाल के कोशी प्रदेश के इलाम जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के गाँव बिकास समिति (गाविस) सभ के बिलय क के नाया गाँवपालिका सभ बनल।
साल 2011 के जनगणना के आँकड़ा अनुसार एह गाँवपालिका के कुल जनसंख्या 16,065 बा आ रकबा 156.01 वर्ग किलोमीटर बा।
पहिले के गाविस सभ
संदकपुर गाउँपालिका में सामिल पहिले के गाविस सभ के नाँव नीचे दिहल जा रहल बा:
कच्छ जिला
कच्छ जिला भारत के गुजरात राज्य में एगो जिला बाटे। एकर मुख्यालय भुज शहर बाटे। एकर कुल रकबा 45652 वर्ग कि॰मी॰ बाटे।
जनसंख्या
साल 2011 के जनगणना के हिसाब से कच्छ जिला के कुल जनसंख्या 2090313 बाटे आ जनसंख्या घनत्व 46 बाटे।
इशा तलवार
इशा तलवार (जनम: 22 दिसंबर 1987) एगो भारतीय फिल्म अभिनेतत्री मोडल हई जे हिंदी अउरी मलयालम फिल्मन मे काज करेली। ई कुछ तमिल आ तेलुगु ओ फिलिम मे काज कइले बाड़ी। ई आपन कैरियर चालू मोड़ल कऽ रूप मे कइली आ ओकरा बादि 2012 मे मलयालम फिलिम थत्तिन मरयाथू के आपन पहिलका फिलिम के रूप मे कइली।
जनम
इशा तलवार के जनम 22 दिसंबर 1987 के भइल, हिनकर पिता विनोद तलवार एगो अभिनेता रहन। हिनकर पढ़ाई लिखाई मुंबई में भइल बा। 2004 मे ई टेरेन्स लुईस के डांस क्लास मे दाखिल भइली।
पलामू के किला
पलामू के दुगो किला के खंडहर बाड़ऽसन जेकरा पलामू के किला कहल जाला। ई किला चेरो राजा सभ के बानवावल बाटे।
निजामाबाद
निजामाबाद (Nizamabad) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार निजामाबाद के कुल शहरी जनसंख्या 311152 बाटे आ आसपास के उपशहरी इलाका के मिला लिहल जाय तब कुल जनसंख्या 311152 बा। जनसंख्या के हिसाब से ई भारत के 143वाँ शहर बाटे। जनगणना आँकड़ा के मोताबिक एह शहर में लिंगानुपात 1008 आ साक्षरता के दर 78.52% बाटे।
ओजार्क (बहुअर्थी)
एकरे अलावा अउरी अरथ हो सके लें:
ओजार्क
ओजार्क पठार के दू हिस्सा में, मने की दू गो अउरी उपप्रदेश में बाँटल जाला: बोस्टन पहाड़ आ स्प्रिंगफील्ड-सालेम पठार। एह पठार पर दू गो परबत बाड़ें, आर्कन्सा के बोस्टन पहाड़ आ मिसौरी के सेंट फ्रांकोइस पहाड़।
पँचरुखी (सामुदायिक विकास खंड)
पँचरुखी भारत के बिहार राज्य में अवस्थित सिवान जिला के एगो ब्लॉक ह। इ सिवान अनुमंडल के 13 गो ब्लॉक सभ में से एक ह।
ब्लॉक के कुल क्षेत्रफल 124.33 km2 बा आ 2011 के जनगणना अनुसार कुल जनसंख्या 2,01,759 बा। ब्लॉक के मुख्यालय पँचरुखी (कस्बा) में स्थित बा।
परभणी
परभणी (Parbhani) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार परभणी के कुल शहरी जनसंख्या 307170 बाटे आ आसपास के उपशहरी इलाका के मिला लिहल जाय तब कुल जनसंख्या 307170 बा। जनसंख्या के हिसाब से ई भारत के 144वाँ शहर बाटे। जनगणना आँकड़ा के मोताबिक एह शहर में लिंगानुपात 962 आ साक्षरता के दर 81.62% बाटे।
मिर्ज़ापुर (टीवी सिरीज)
मिर्ज़ापुर एगो भारतीय वेब टीवी सीरीज बा जेके एक्सेल एंटरटेनमेंट बनवले हव आ अमेज़न प्राइम प रिलीज कइले हव। एकर बेसी सुटींग मिर्जापुर मे भइल हऽ अउरी एकरे अलावे कबो कबो बनारस, जौनपुर, लखनऊ, आजमगढ़ के भी देखावल गइल बा। एकर पहिलका सीजन मे नव ठो एपिसोड रहे। बादि मे एकर दोसर सीजन भी रिलीज भइल।
रघुनाथपुर (सामुदायिक विकास खंड)
रघुनाथपुर भारत के बिहार राज्य में अवस्थित सिवान जिला के एगो ब्लॉक ह। इ सिवान अनुमंडल के 13 गो ब्लॉक सभ में से एक ह।
ब्लॉक के कुल क्षेत्रफल 156.03 km2 बा आ 2011 के जनगणना अनुसार कुल जनसंख्या 1,57,694 बा। ब्लॉक के मुख्यालय रघुनाथपुर (कस्बा) में स्थित बा।
महीसागर जिला
महीसागर जिला भारत के गुजरात राज्य में एगो जिला बाटे। एकर मुख्यालय लुनावाडा शहर बाटे। एकर कुल रकबा 2500 वर्ग कि॰मी॰ बाटे।
जनसंख्या
साल 2011 के जनगणना के हिसाब से महीसागर जिला के कुल जनसंख्या 994624 बाटे आ जनसंख्या घनत्व 398 बाटे।
महान हिमालय
महान हिमालय चाहे हिमाद्रि, हिमालय के पूरुब-पच्छिम बिस्तार वाली तीन गो समानांतर श्रेणी सभ में सभसे उत्तरी आ सभसे ऊँच परबत श्रेणी हवे। ई पाकिस्तान से सुरू हो के भारत, नेपाल, भूटान आ सिक्किम होखत अरुणाचल प्रदेश ले बिस्तार लिहले बा आ उत्तर में तिब्बत के पठार के साथे-साथ चले लाl ई आर्च के आकृति में, पच्छिम में नंगा परबत के लगे सिंधु नदी के गॉर्ज से ले के पूरुब में नामचा बरवा में ब्रहमपुत्र नदी के गॉर्ज ले फइलल बा। एकर कुल लंबाई, पूरुब से पच्छिम के लगभग 2500 km बाटे आ औसत ऊँचाई 6100 m बाटे।
दुनियाँ के सभसे ऊँच परबत चोटी माउंट एवरेस्ट एही महान हिमालय के हिस्सा हवे; एकरे अलावा कुछ अउरी प्रमुख चोटी सभ में कंचनजंघा, अन्नपूर्णा, ल्होत्से आ नंगा परबत प्रमुख बाड़ीं। एह परबत श्रेणी के सभसे ऊपरी हिस्सा सालों भर बरफ से तोपाइल रहे ला आ बिस्व के कुछ बहुत बिसाल ग्लेशियर एह श्रेणी के हिस्सा हवें जइसे की गंगोत्री ग्लेशियर आ सतोपनाथ ग्लेशियर। एह ग्लेशियर सभ से कई गो सदाबाहिनी नदी निकलें लीं जबकि कई गो नदी अइसनो बाड़ीं जे हिमालय से पहिले के हईं आ एह बिसाल श्रेणी के काट के बहे लीं आ बहुते गहिरा गॉर्ज बनावे लीं।
महान हिमालय श्रेणी के दक्खिन में मौजूद, हिमालय के कुछ कम ऊँचाई वाली समानांतर श्रेणी मध्य हिमालय भा लघु हिमालय बा आ इनहन के बीचा में मेन सेंट्रल थ्रस्ट (एमसीटी-MCT) सीमा बनावे ला। एकरे उत्तर में, एकरे समानांतर चले वाली श्रेणी सभ के ट्रांस हिमालय कहल जाला आ महान हिमालय आ ट्रांस-हिमालय के बीचा में इंडस-त्सांगपो शटर ज़ोन (आइटीएसज़ेड-ITSZ) नाँव के भ्रंश पावल जाला। महान हिमालय के चौड़ाई पच्छिम में बेसी बाटे हालाँकि ई नेपाल में बहुत कम हो जाला आ मध्य हिमालय लगभग एकरा साथे जुड़ जाला। महान हिमालय के औसत चौड़ाई (उत्तर-दक्खिन के) लगभग 10-15 किमी. बतावल जाला आ ई प्री-कैंब्रियन आ सेनोजोइक चट्टानन से बनल हवे।
महान हिमालय आ हिमाद्रि के अलावा एकरा के अंग्रेजी में ग्रेट हिमालय भा ग्रेटर हिमालय (Great Himalayas) चाहे हायर हिमालया (Higher Himalayas) कहल जाला।
चेरो राजकुल
चेरो राजकुल पाल राजकुल के बाद बिहार, झारखंड आ उत्तर प्रदेश मे राज करत रहे। ई बरहमा सताबदी से उनिस्मा सतब्दी ले राज कइलस। आपन चरम प ई बनारस से पटना आ बिहारशरीफ से कैमूर ले छितरल रहे।
दि अलकेमिस्ट (उपन्यास)
दी अलकेमिस्ट (पुर्तगाली: O Alquimista) पाओलो कोहेलो के गँहल एगो उपन्यास हटे, जवन 1988 मे परकासित भइल रहे। पुर्तगाली मे लिखल ई उपन्यास बहुत परसिद्ध भइल आ ढेर भासा मे एकर अनुवाद भइल। ई एगो आंदालूसिआई गरेड़िया के काथा हऽ जेमे ऊ खजाना जोहे इजिप्ट के पिरामिड के जाता।
काथा
स्पेन के आंदालुसिया मे सैंटियागो नांव एगो गरेड़ी लइका, एगो भबिस बतावे वला से ऊ सपना के माने पुछलस जेकरा ऊ बेर बेर देखत रहे।
मेहसाणा जिला
मेहसाणा जिला भारत के गुजरात राज्य में एगो जिला बाटे। एकर मुख्यालय मेहसाणा शहर बाटे। एकर कुल रकबा 4386 वर्ग कि॰मी॰ बाटे।
जनसंख्या
साल 2011 के जनगणना के हिसाब से मेहसाणा जिला के कुल जनसंख्या 2027727 बाटे आ जनसंख्या घनत्व 462 बाटे।
तुमकुर
तुमकुर (Tumkur) भारत के कर्नाटक राज्य में एक ठो शहर बा। हेकरा शैक्षणिक नगरी आ कलपथरु नाडूवो(नारियल के गाँझ के नगर) कहल जाला।
जनसांख्यिकी
साल 2011 के जनगणना अनुसार तुमकुर के कुल शहरी जनसंख्या 302143 बाटे आ आसपास के उपशहरी इलाका के मिला लिहल जाय तब कुल जनसंख्या 302143 बा। जनसंख्या के हिसाब से ई भारत के 145वाँ शहर बाटे। जनगणना आँकड़ा के मोताबिक एह शहर में लिंगानुपात 976 आ साक्षरता के दर 88.91% बाटे।